《送友》
宋代·潘及甫

聚首浑无益，送君将奈何。
已经贫病后，一任别离多。
鬓发新霜雪，衣裳旧薜萝。
不堪明月夜，挥手唱骊歌。

作者简介：扬州人，字宪臣。胡瑗倡学吴兴，往师事之，瑗嘉而妻以女弟。仁宗庆历中登进士第。历知分宁、霍丘、寿春等县，皆有政绩。迁秘书丞，充楚王宫大学教授，律宗室以礼法，为神宗所嘉。